प्रजापति समाज का प्रतिभा सम्मान समारोह 10 को
सवाई माधोपुर| प्रजापतिसमाज विकास संस्थान सवाई माधोपुर की कार्यकारिणी की बैठक शुक्रवार को मानटाउन गौत्तम कॉलोनी स्थित एक छात्रावास में हुई। बैठक में सर्वसम्मति से संस्थान द्वारा 10 जनवरी को प्रतिभा सम्मान समारोह-2015 का आयोजन करने का निर्णय लिया गया। जिलाध्यक्ष रामफूल प्रजापति और मंत्री हेमराज प्रजापति ने बताया कि समारोह में 2015 में दसवीं, बारहवीं, स्नातक, स्नातकोत्तर, बीएड, इंजीनियरिंग आदि ने 60 प्रतिशत से अधिक अंकों से उत्तीर्ण करने वाले प्रतिभाओं को सम्मानित किया जाएगा। इसके अलावा समाजसेवी एवं भामाशाहों का भी सम्मान किया जाएगा। पात्र छात्र अपना आवेदन निर्धारित स्थान पर 8 जनवरी तक जमा करवा दें।
hin_Deva hin_Deva